Peter Miššík

JUDr. Peter Miššík (* 19. marec 1958, Nitra) bol poslancom Národnej rady Slovenskej republiky.

Po štúdiu na gymnáziu v Nitre absolvoval v roku 1981 štúdium na Právnickej fakulte Univerzity Komenského v Bratislave. V rokoch 1981 - 90 pôsobil ako právnik Cestných stavieb Nitra, od januára 1990 krajský tajomník, od októbra 1990 ako ústredný tajomník DS, od mája 1991 jej výkonný predseda. V rokoch 1992 - 1998 bol mimo politiky.

Peter Miššík bol zvolený za poslanca NR SR vo volebnom období 2002-2006 za SDKÚ. V danom období bol rovnako ako v nasledujúcom volebnom období v rokoch 2006 - 2010 podpredsedom Ústavnoprávneho výboru NR SR a členom Mandátového a imunitného výboru NR SR, vo voľbách v roku 2010 do NR SR zvolený nebol.

Narodenia v 1958
Slovenskí politici
Slovenskí právnici
Osobnosti z Nitry
Politici SDKÚ
Poslanci NR SR (2002 – 2006)
Poslanci NR SR (2006 – 2010)
Absolventi Právnickej fakulty Univerzity Komenského v Bratislave